Rapport 2 fra WMOC 2016.
Langdistansemesterskapet.

Denne konkurransen består av 3 løp. Først 2 kvalifiseringsløp og så finale. I kvaliken deles klassene på samme måten som beskrevet i forrige rapport.  Forskjellen er bare at her er det kvalik-løp istedenfor to. Sammenlagttiden for de to løpene avgjør om en kommer til A-finalen eller om en må konkurrere B-, C- eller enda lavere ned.
Kvalifiseringsløpene.

Kvalifiseringsløpene gikk 50 km øst for Tallin (Kövermaa). Beskrivelsen av terrenget i PM var:
· Landskapet er dominert av store og små morenerygger (opptil 20 m høye), små og store groper (opptil 25 m dype) med store flate områder i mellom.
· Myrene er tydelige, men en tunge og løpe (have bad or very bad runnability)
· Mange stier etter militær virksomhet.
· Vegetasjonen varier fra åpen lettløpt furuskog, områder med mye vindfall og områder med mye undervegetasjon.
Dette stemte.
Kartet ligger som vedlegg.

Begge kvalifiseringsløpene gikk på samme kartet og hadde samme også felles samlingsplass. Arrangøren hadde lagt mye arbeid i oppbygging av arenaen. Den var fantastisk med mange telt for deltagere og publikum (det største var på ca. 800 m2), masse boder med salg av mat og sportsutstyr, storskjerm, speakertjeneste på fire språk (et var svensk) og resultatservice på dataskjermer som viste din tid og plassering fra det øyeblikk du leste av brikken din ved målgang. Resultatlista ble oppdatert fortløpende.

Må også si noe om starten. Der gikk det ikke like bra. Starten gikk nok bra, men veien dit var en «propp».
Det var langt til start og dit gikk det skyttelbusser. Det viste seg at de hadde for få busser og køene ble lengre og lengre. De hadde nok ikke tatt med i beregningene sine at det tar også tid og tømme og fylle bussene. Det er ikke bare kjøretiden som må være med i regnestykket. De løste problemet ved å dele ut nye starttider til de som kom for sent fram.

Startprosedyren var veldig omstendelig. Det tok 6 min fra du ble ropt opp til du fikk kartet. (Mye kontroll – henger nok noe igjen fra russertiden hvor alt måtte kontrolleres nøye)

Kvalifiseringen endte slik:

Øyvind: 		23 plass og A-finale (de 40 beste gikk i A)
Ole Kristian:	10 plass og A-finale (de 16 beste gikk i A)
Kari:		Startet ikke pga smerter i hofta.



Finalen.

Dette løpet gikk enda litt lenger øst enn kvalifiseringen. Arenaen het Pikasaare og er (har vært) ettreningsområde for det militære. 
Samlingsplassen var ikke like flott som under kvaliken, men servicen var den samme. Så langt hadde vi unngått regn under løpene, men måtte nå ty til teltene som var til disposisjon. Det var mange telt, men det ble likevel trangt når 3500 skulle ville under tak.
Terrenget under finalen var lettere fremkommelig enn under kvaliken, men terrengformasjonene var like krevende å orientere i. Løypa til 35A hadde et par spektakulære poster som både krevde løpsstyrke og mot (se løypa til Øyvind).
Resultater:
Øyvind: 		23. plass (hans løype var 12,7 km)
Ole Kristian:		62. plass
Bjørn Solbergseter:	18. plass (A-finale)
Kjell Magne Nordvi:	17. plass (B-finale)

WMOC i Tallin er nå historie.
Etter 10 dager i Tallin reiste vi fornøyde hjem. Øyvind var mest fornøyde med 5 løp med til sammen 110 poster og ingen bom. Det holdt til 23 plass i langdistanseløpet. 
Det er meget sterk konkurranse i disse mesterskapene. Norge stilt med 387 løpere og hadde kun 2 klasseseiere, Kari Timenes Laugen vant både sprinten og langdistansen i D 70-.
Undertegnede er veldig fornøyd med sprintkonkurransen hvor jeg ble nummer 17 av over 300 deltagere i H 70-. I langdistansen ble det tyngre og endte til slutt på 62 plass. 

Neste år går WMOC på New Zealand. Kanskje drar vi dit.

